Deg yixef amenzu d tasleḍt n yiman nehder-d deg-s ɣef iwudam imi d netta i d lsas n teḥkayt,d aferdis agejdan i d yesbganayen tigawin d wazal-is deg uḍris amezgun,s yin akkin nehder-d ɣef yisem imi d netta i d yesbanayen awadem-nni yettak-as anamek s yis i yesemgarad yimeɣri gar yiwudam yellan deg uḍris, ad t-naf yebḍa ɣef sin leṣṣnaf :ṣṣenf amenzu d wid yellan deg tmetti taqbaylit am ccaɛb aderɣal Sliman Saɛid ,ma d ṣṣenf wis sin d ismawen i d yessnulfa umaru,d wigi iwumi yefka amur meqqren deg tmezgunt imi tuget n yismawen-a d wid id-yessnulfa am (čaɛbibi ,tabugarnint ,bugerdan serjan bessif…atg) yesexdem-iten umaru akken ad yesaḍs imeɣri wa ad t yejbed ad ikemmel taɣuri n uḍris alma d taggara , daɣen ad yessin lqima n lɛibad-agi .Seg tama nniḍen nerra lwelha-nteɣ ɣer uglam n yiwudam,amaru yefka azal i uglam n ṭṭbiɛa,igelmed yal yiwen s ṭṭbiɛa-is, ma d aglam n tfekka ur tid-yebdir ara umaru deg uḍris-a,s yin akkin nɛedda ɣer udiwenni s umata imi d tawsit n umezgun yeṭṭuqet deg uḍris yella-d seg tazwara almi d tagara anda yezzi wawal ɣef laḥkem.